דייוויד היי

דייוויד היי (באנגלית: David Deron Haye;‏ 13 באוקטובר 1981) ידוע בכינוי 'היי מייקר' (באנגלית: The Hayemaker) הוא מתאגרף בריטי. אלוף העולם הבלתי מעורער לשעבר במשקל כבד (אנ') של ה-WBA (אנ'), ובמשקל בינוני כבד (אנ') של ה-WBC (אנ'),‏ WBO (אנ'),‏ ו-WBA. היי נולד בלונדון אנגליה לאם ממוצא בריטי ולאב ממוצא ג'מייקני. אביו הוא מאמן MMA, ובילדותו למד היי MMA וג'ודו אולם לא נהנה מאמנויות לחימה אלו משום שהתרכזו רבות בטכניקות הגנה, והיי העדיף להתרכז באמנות לחימה שעיקרה מתקפה ולכן עבר לענף האיגרוף. בשנת 2008, התחתן עם נטשה, ולבנם הם קראו קסיוס, על שם המתאגרף הנודע קסיוס קלי (המוכר בשם מוחמד עלי). בשנת 2011, הנחה את תוכנית הטלוויזיה David Haye versus (אנ') בה אירח ידוענים שונים כגון ג'סטין ביבר, ריקי ג'רווייס ומיקי רורק. בשנת 2012, השתתף בעונה ה-12 של תוכנית המציאות I'm a Celebrity...Get Me Out of Here (אנ') וסיים במקום השלישי. באותה השנה, הביוגרפיה שלו Making Haye יצאה לאור. בשנת 2014, החליט לאמץ אורח חיים טבעוני מטעמי מוסר לאחר שצפה בסרט דוקומנטרי על תעשיית משק החי. בדצמבר 2014, החל היי לשווק אבקת חלבון טבעוני לספורטאים. באותה השנה, ארגון PETA כלל אותו ברשימת הטבעונים הסקסיים לשנת 2014. היי החל להתאגרף בשנת 1998 במשקל קל, בהיותו בן 18. הוא התאמן במכון האיגרוף Fitzroy Lodge Boxing Club הנודע בשיטות האימון המסורתיות שלו. בשנת 2001, היה לבריטי הראשון שהגיע לגמר אליפות העולם של הפדרציה הבינלאומית לאיגרוף חובבים (אנ') וזכה בגמר במדליית כסף. בדצמבר 2002, בהיותו בן 22, החל היי את הקריירה המקצוענית שלו. בדצמבר 2005, גבר על המתאגרף אלכסנדר גורוב (אנ') וזכה בתואר אלוף אירופה באיגרוף (אנ') במשקל בינוני כבד. היי הגן על תואר זה שלוש פעמים. בשנת 2007, זכה בתואר אלוף העולם באיגרוף של ה-WBA ושל ה-WBC במשקל בינוני כבד לאחר שגבר על ז'אן מארק מורמק (אנ'). בשנת 2008, זכה בתואר אלוף העולם באיגרוף במשקל בינוני כבד של ה-WBO, ובכך היה לבריטי הראשון שזכה בשלושה תוארי אליפות עולם באיגרוף (מתוך ארבעה תוארי אליפות עיקריים) במשקל בינוני כבד. בשנת 2009, זכה בתואר אלוף העולם במשקל כבד של ארגון ה-WBA. זכייה זו העניקה להיי הכרה עולמית, משום שגבר על המתאגרף הכבד ביותר בהיסטוריה של הענף, ניקולאי ולוב (אנ'), שנהנה מעליונות פיזית רבה עליו בגובה ובמשקל. נכון למאי 2018, מאזן הקרבות של היי עומד על 28 ניצחונות (26 מתוכם בנוק-אאוט) וארבעה הפסדים. בשנת 2007, זכה בתואר אלוף העולם באיגרוף של מגזין הזירה. בשנת 2010, הוענק להיי תואר דוקטור לשם כבוד מטעם אוניברסיטת אנגליה רסקין (אנ'). בשנת 2010 נבחר לספורטאי השנה על ידי ה-BBC. מדיה וקבצים בנושא דייוויד היי בוויקישיתוף אתר האינטרנט הרשמי של דייוויד היי (באנגלית) דייוויד היי, ברשת החברתית פייסבוק דייוויד היי, ברשת החברתית אקס (טוויטר) דייוויד היי, ברשת החברתית אינסטגרם דייוויד היי, באתר BoxRec דייוויד היי, במסד הנתונים הקולנועיים IMDb (באנגלית) רגעי השיא של דייוויד היי - Boxing Legends TV, סרטון באתר יוטיוב דייוויד היי - ערוץ היוטיוב David Haye: Vegan for Animals - PETA UK David Haye - Biography, eventim David Haye Biography - davidhayefan Making Haye – Authorised Biography of David Haye – Softback Edition, soccer-books David Haye - famousbirthdays The Independent, David Haye interview: 'I lied. I've let people down', Ian Stafford David Haye's vegan protein review PETA’s Sexiest Vegan Celebrities of 2014: Thandie Newton and David Haye Nab Top Honours! David Haye v Nikolai Valuev: in pictures, The Telegraph, 8 November 2009 Photos - Nikolay Valuev vs David Haye David Haye, boxrec David Haye,Honorary Doctor of Science, 2010, Anglia Ruskin University Sports Personality of the Year 2010: David Haye